SARL-NUUS SONDAG 06 NOVEMBER 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met diep leedwese dat dit aangekondig moet word dat die sleutel van John 
Mackay, ZS6YD, op Vrydag 12 Augustus 2011 in die ouderdom van 78 jaar stil 
geraak het. 


Ons betuig ons innige meegevoel met John se familie en vriende. 
(POUSE) 
In die nuus vandag; 


INTEGNET ONTLOK n LEWENDIGE BESPREKING AANGAANDE `n 
MOONTLIKE GEVORDERDE LISENSIE 


LOGBOEK VAN DIE WÊRELD ONDERVIND VERTRAGINGS 
GROOT SONVLEK VEROORSAAK SONFAKKELS 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


INTEGNET ONTLOK n LEWENDIGE BESPREKING AANGAANDE `n 
MOONTLIKE GEVORDERDE LISENSIE 


Die debat wat verlede Sondagaand tydens die integnet plaasgevind het, was 
lewendig en leersaam. Die bespreking was deel van die SARL se proses om van 
sy lede insette te kry aangaande die idee self, wat so n lisensie behoort te behels 
en wat die kwalifiseringsproses vir die verkryging van so n lisensie moet behels, 
sou dit in die toekoms ingestel word. 


Die hoofvraag was: “wat sou die doel van so n lisensie wees?” Verskeie idees 
was geopper, wat miskien die beste deur Peter Hers, ZS6PHD, opgesom is. Hy 
het voorgestel dat die hoofdoelwit van so n lisensie kan wees “om n klimaat 
van lering en ontwikkeling onder die radioamateurs in Suid-Afrika te ontwikkel”. 
Die opname van die bespreking sal ontleed word en n opsomming daarvan sal 
binne die volgende aantal weke vir verdere kommentaar gepubliseer word. 


Die moontlikheid van hoër krag was deur verskeie deelnemers opgehaal. 'Ter- 
wyl die begrip van n gevorderde lisensie nie om hoër krag gaan nie, word die 
moontlikheid van so n toelating nie uitgesluit nie. 


U insette en voorstelle word ingewag. Stuur dit per e-pos aan arto- 
day@sarl.org.za. 


LOGBOEK VAN DIE WÊRELD ONDERVIND VERTRAGINGS 


Weens n groot aantal radioamateurs wat hulle logstate na die Logboek van 
die Wêreld (LoTW) na verlede naweek se wêreldwye ESB-kompetisie oplaai, on- 
dervind die ARRL se aanlyn-kontroleringsproses vertragings. Volgens die ARRL 
se TT-bestuurder, Michael Kane, K1MK, is daar n vertraging van ongeveer 60 
uur vir die meer as 10 000 logstate in die wagtou om geprosesseer te word. “Logs 
word geprosesseer in die volgorde waarin hulle ontvang word”, het hy verduide- 
lik. Verder het hy gesê: “Indien jou logstaat na LoTW opgelaai is, is staan dit 
op die oomblik in die tou vir prosessering, Dit het nie in die stelsel verlore geraak 
nie. Deur n logstaat meer as een keer op te laai, veroorsaak dit net verdere 
vertragings met die prosessering van jou eie, sowel as andere, se logstate. 


GROOT SONVLEK VEROORSAAK SONFAKKELS 


Spaceweather.com het Donderdag gerapporteer dat n groot sonvlek verskyn het 
en dat ionosferiese versteurings verwag kan word. NOA A-voorspellers het gister 
die kanse vir X-klas fakkels tot 20% opgegradeer. Die bron van die fakkels sal 
AR1339 wees, een van die grootste sonvlekke in baie jare. Die aktiewe gebied 
het twee dae gelede tot in die son se oostelike been geroteer en draai nou na die 
aarde toe. 


Die sonvlek het n X-fakkel teen ongeveer 20:27 UTC op 3 November losgelaat. 
Die fakkel het golwe van ionisasie in die boonste atmosfeer van die aarde tot 
gevolg gehad wat die normale voortplanting van radiogolwe oor Europa en die 
Amerikas verander het. In Ierland is die fakkel se uitwerking tot na sononder 
waargeneem. 


n Plasmawolk het teen 1 000 km per sekonde van die terrein van die ontploffing 
af weggeskiet. Dit is egter nie op die aarde gerig nie, maar dit trek in die rigting 
van Merkurius en Venus. Vir opdaterings gaan na www.spaceweather.com. 


OPROEP OM VERHANDELINGS 


Hierdie is die eerste oproep om verhandelings vir aanbieding by die SARL se 
Radiotegtnologiesimposiums wat gedurende 2012 in Kaapstad, Port Elizabeth, 
Durban en Johannesburg staan gehou te word. Verhandelings moet gaan oor n 
tegniese of bedryfsaspek en van belang vir amateurradio wees. 


Stuur n opsomming van n voorgestelde verhandeling aan artoday@sarl.org.za. 
Onderwerpe van belang kan wees DX-werking en kompetisies, antennaontwerp 
en konstruksie en programmatuurtoepassings in amateurradio, om net n paar 
te noem. 


KOMPETISIENUUS 
UITSLAE VAN DIE SARL-ORP-KOMPETISIE VAN 22 OKTOBER 2011 


Die kompetisiekomitee het 13 logstate ontvang. Uit die state blyk dit dat daar 63 
stasies op die lug was. Van hulle het 19 stasies van ESB en GG gebruik gemaak. 
Daar was selfs 2 stasies wat kruismodus gebruik het wat heel waarskynlik die 
eerste keer is dat dit gebeur het. 


Die uitslae is as volg: 


1ste ZS6RJ - Roger 880 punte 2de ZS6XT - Pieter 648 punte 3de ZS3R - Christo 
560 punte 4de ZS2J - Derek 552 punte 5de ZS6GARGO - Romeo 450 punte 


Die volledige uitslae na 4 bene van die kompetisie is: 1ste ZS6A Pierre 2 682 
punte 2de ZS6XT Pieter 2 132 punte 3de ZS2J - Derek 1 577 punte dde ZSGWR 
Wes Rand ARK 1 386 punte 


Die volledige uitslae is op die SARL-forum geplaas en sal ook in HF Happenings 
gepubliseer word. 


Baie dankie aan al die deelnemers, maar, stuur gerus volgende keer almal julle 
logstate in en baie geluk aan die wenners. 


KLUBNUUS 
NAGTELIKE NETTE OP 144 MHz 


BHEF-amateurs in Port Elizabeth het weer met nagtelike nette op 144 MHz begin 
ten einde meer BHEF-aktiwiteit in die land aan te moedig en ook om beginners 
lus te maak vir BHF-werking in die simplexmodus. Die nette vind in twee sessies 
plaas. Die eerste net is net vir FM-werking spesiaal vir diegene wat net oor FM- 
toerusting beskik. Met FM kan onder goeie toestande tot 400 km bereik word. 
Die tweede sessie is bedoel vir langafstandtoetse met gebruik van ESB, maar 
GG kan ook probeer word. Amateurs sal die meeste aande bedrywig wees, veral 
wanneer toestande gunstig is. Let asb. daarop dat polarisasie horisontaal moet 
wees. 'Tropovoortplanting bied die beste resultate in die 144 MHz-band, veral 
gedurende die nag gedurende die warmer maande. 


Die volledige rooster is as volg: 19:00-19:30 SAT op 144,400 MHz FM gerig Wes 
na die Mosselbaaigebied, 19:30-20:00 SAT op 144,400 MHz FM gerig noordoos 
na die Oos-Londongebied. 20:00 SAT, die frekwensie verander na 144,200 MHz 
en die modus na HSB en die antennas word Noordwaarts gerig om kontakte met 
stasies in en om Bloemfontein, Durban en verder te bewerkstellig. 


BHEF en hoër frekwensies is eksperimenteel en is die uitdagende kant van die am- 
ateurradiodiens, die toekomstige spektrumgedeelte vir alle radiokommunikasie. 


AWA OPE DAG 


Die Suid-Afrikaanse Antieke Radiovereniging of 'The South African Antigue 
Wireless Association, afgekort AWA, hou n ope dag en sy AJV in die Transvaal 


Aviation Centre by die Randse Lughawe op Saterdag 12 November beginnende 
om 10:00 die oggend. 


Alle lede en belangstellendes word uitgenooi om by hulle aan te sluit vir n dag 
vol pret met radiouitstallings, n snuffelmark, n restaurant en kontantkroeg. 


Kontak vir Andy, ZS6ADY, vir verdere inligting of roeteaanwysings met n 
oproep na (82 448 4368 of e-pos aan andyzs6ady@vodamail.co.za. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die grootste sonvlek die afgelope paar jaar 
tans na die aarde gerig is. Twee of drie van sy donker kerns is groter as die aarde! 
Die kanse vir sonfakkels is natuurlik baie goed met so 'n reusagtige sonvlek. 


Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week ongeveer 108, 'n nuwe hoogtepunt vir hierdie siklus. 


20 m tot 10 m gaan pret wees met verskeie openinge gedurende die verloop van 
die dag. Die hoër bande sal tipies eerste oopmaak om dan later deur die laer 
bande gevolg te word. 6 m is ook aktief met goeie TEP-openinge van tyd-tot- 
tyd. 


Besoek gerus www.spaceweather.co.za vir meer inligting. 
DAGBOEK VAN GEBEURE 


12 November AWA ope dag by die Randse lughawe, beginnende om 10:00. 
13 November - Pears HF-kompetisie 12:00 tot 16:00 UTC. 19/20 November - 
SARL-velddagkompetisie. 27 November - GG-been van 80 m klubkompetisie. 
27 November - Digitale kompetisie. 30 November - Laaste dag vir insending 
van logstate vir PEARS HF DX-ekspedisie. 31 Januarie 2012 - Laaste dag 
vir insending van nominasies vir SARL-Raadslede en mosies vir die SARL se 
AJV in 2012. 31 Januarie 2012 - Sluitingsdatum vir insending van voorgestelde 
verhandelings vir SA AMSAT se Ruimtesimposium. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 760 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. 'n Heruitsending vind Maandagaande om 16:30 UTC op 4 895 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 


Dankie dat u geluister het, 73. 
/EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


